15. Anlægsbevilling til trafiksikkerhedsprojekter 2022 (Åben)
Tidl. politisk behandling
Forventet sagsgang
TM-U, ØK, BY
Lovgrundlag
Lov om offentlige veje, Færdselsloven
SAGENS INDHOLD
Byrådet skal i denne sag tage stilling til udmøntning af rådighedsbeløbet til trafiksikkerhedsprojekter. Der 
er i Budget 2022-25 afsat 2,0 mio. kr. til trafiksikkerhedsprojekter (A-236).
Teknik og Miljø har siden 2016 benyttet en prioriteringsmodel til at understøtte den politiske prioritering på 
området. På baggrund af prioriteringsmodellen er der udarbejdet ”Prioriteringskatalog for vej-, cykelsti- og 
trafiksikkerhedsprojekter 2022”. Se vedlagte bilag.
Prioriteringskataloget rummer i alt 132 projekter. Projekterne i prioriteringskataloget er fremkommet på 
baggrund af politiske ønsker, politiets registrerede færdselsuheld, borgerhenvendelser og forvaltningens 
egne undersøgelser. 
Projekterne i kataloget prioriteres ud fra følgende fem parametre: ”Trafiksikkerhed”, ”Fremkommelighed”, 
”Skolevejsforhold”, ”Forhold for cyklister og fodgængere” og ”Miljø og sundhed”. Anvendelsen af 
parametrene er beskrevet i vedlagte bilag.
VURDERING
Teknik og Miljø har vurderet de enkelte projekters effekt, og på den baggrund foreslår forvaltningen, at der 
gennemføres otte trafiksikkerhedsprojekter. Det samlede forslag til prioritering fremgår af vedlagte oversigt 
med trafiksikkerhedsprojekterne.
Projekternes effekt opgøres i forhold til den forbedring, som projektet vurderes at have på eksempelvis 
trafiksikkerheden, hvis det realiseres. Parameteret ”Trafiksikkerhed” indebærer en vurdering af 
mulighederne for at forhindre uheld i forhold til de registrerede antal færdselsuheld. Det bemærkes, at det 
alene er politiregistrerede personskadeuheld og materielskadeuheld, der har betydning for projektets 
prioritet. Uheld, som ikke bliver registreret, indgår ikke i vurderingen, og de påvirker derfor ikke 
prioriteringen af projekterne.
Politiregistrerede uheld er færdselsulykker, som politiet indberetter. Politiet indberetter kun ulykker på veje 
eller områder, som benyttes til almindelig færdsel og hvor politiet bliver involveret. Desuden skal mindst en 
af de involverede trafikanter være kørende (dvs. falduheld med fodgængere er ikke færdselsulykker). De 
politiregistrerede ulykker danner baggrund for den officielle ulykkesstatistik i [adresse].
Nedenfor beskrives de trafiksikkerhedsprojekter, som foreslås realiseret. Den geografiske placering af alle 
de foreslåede projekter er vist i det vedlagte bilag ”Trafiksikkerhedsprojekter 2022”. Nedenfor refereres i 
overskrifterne til projektets angivelse i bilagets indholdsfortegnelse, som også er enslydende med 
projektangivelsen i økonomiafsnittet.
Forvarsling af kryds – Preben Friis og Thorsø (projekt A og F)
Teknik- og Miljøudvalget
8. juni 2022 16:00
Byråd
28. juni 2022  19:00
Sagsnr. EMN-2021-02734
DokID: 2582363
Sagsbehandler abrn
Teknik og Miljø foreslår, at der ved krydsene [adresse] og [adresse] i [adresse] og [adresse] og 
[adresse] i Thorsø opsættes skilte for at skærpe trafikanternes opmærksomhed på krydset, så 
trafikanterne i mindre grad overser deres vigepligt. 
Samlet for de to kryds, er der inden for de seneste 10 år registreret otte uheld. Ved at øge afmærkningen i 
de to kryds forventes uheldsrisikoen i krydsene at blive reduceret.
Passagelomme – Skjød (projekt B)
Teknik og Miljø foreslår, at der i krydset [adresse] og [adresse] i Solveig Dam skabes øget trafiksikkerhed 
for trafikanterne ved etablering af en passagelomme. Passagelommen vil medvirke til, at trafikanterne på 
[adresse] mod nord, kan benytte passagelommen ved passage med en venstresvingende trafikant. 
Det bliver muligt at passere den venstresvingende højre om.
Der er registreret tre uheld på strækningen de seneste 10 år (2012-2021). Ved at lave passagelommen 
forventes risikoen for uheld på strækningen at blive reduceret.
[adresse] – Hinnerup (projekt C)
Teknik og Miljø foreslår, at der etableres en sekundærhelle med støttepunkt i krydset [adresse] og [adresse] 
i Hinnerup. 
Sekundærhellen vil medføre en mere sikker krydsning af [adresse] for fodgængere, idet vejen kan krydses i 
to tempi med et støttepunkt i midten. Sekundærhellen vil kræve en mindre lokal vejudvidelse.
Fartdæmpning – Aidt, Hammel, Hinnerup (projekt D, E, G, H)
Teknik og Miljø foreslår, at der etableres fartdæmpende foranstaltninger ved bygrænserne i Aidt, på [adresse] og [adresse] i Hammel og på [adresse] i Hinnerup.
Ved indfaldsvejene [adresse], Hovbro, [adresse] og [adresse] i Aidt, indbyder vejenes lige og 
lange strækning til høj fart. Det foreslås, at der opsættes bump ved indfaldsvejene til Aidt, for i højere grad 
at kunne holde bilisters hastighed på 50 km/t.
[adresse] i Hammel er en fordelingsvej, der forsyner hele det lukkede boligområde beliggende 
omkring [adresse], [adresse], [adresse], Malerkrogen og Solbakken samt Skovvangskolen. 
De eksisterende chikaner på [adresse] indbyder til, at trafikanter i højere grad kører midt på vejen, for 
at deres kørselsmanøvre ikke bliver påvirket af chikanerne. Ydermere er arealet bag ved chikanerne ikke 
tilstrækkeligt stort til, at cyklister kan benytte dette til cykelbane, og de kører dermed sammen med den 
øvrige trafik rundt om chikanerne.
Det foreslås, at der opsættes fire hævede flader strategisk på strækningen for i højere grad at kunne holde 
bilisters hastighed på 50 km/t og sikre at trafikanterne kører ind efter hver chikane. I samme omgang øges 
arealet bag ved chikanerne, så cyklisterne kan passere chikanerne sikkert.  
Ved indfaldsvejen [adresse] i Hammel, indbyder vejenes lige og lange strækning til høj fart. Det foreslås, 
at der opsættes bump øst for krydsningen med [adresse], for i højere grad at kunne holde bilisters 
hastighed på 50 km/t og samtidig øge trafiksikkerheden for gående og cyklister fra [adresse], der skal 
krydse [adresse].
Elmevej i Hinnerup forsyner boligområderne beliggende omkring [adresse], [adresse], [adresse] og 
[adresse], samt børnehaverne Børnehuset Rønbækken og [adresse]. Der er modtaget 
borgerhenvendelser om udfordringer med trafikken på vejen. Det vurderes, at Elmevej i et forøget omfang 
benyttes som gennemfartsvej mellem [adresse] og [adresse]. Derfor foreslår Teknik og Miljø, at der opsættes 
chikaner på strækningen for at holde hastigheden på 50 km/t og for at flytte den gennemgående trafik til 
[adresse] og [adresse].
Trafiksikkerhedskampagner
Teknik og Miljø anbefaler, at der i lighed med tidligere år afsættes et beløb på 150.000 kr. til 
trafiksikkerhedskampagner. Kampagnerne vil sikre en vedvarende indsats for følgende områder:

Synliggørelse af skoleveje

Færre krydsulykker

Hindring af spirituskørsel

Lavere fart

Mindre uopmærksomhed.
Realiseringen af trafiksikkerhedsprojekterne forventes at medføre en øget CO2-udledning i anlægsfasen. 
Alexander Olsen tiltag, herunder forbedrede skoleveje kan omvendt bidrage til lavere hastigheder på 
vejnettet og mindre kørsel med børn til/fra skole og dermed en mindre CO2-udledning.
ØKONOMI
Der søges om en anlægsbevilling på 2,0 mio. kr. til nedenstående trafiksikkerhedsprojekter. Bevillingen 
finansieres af de afsatte rådighedsbeløb i Budget 2022-25 til trafiksikkerhedsprojekter (A-236). Teknik og 
Miljøs vurdering af projekternes anslåede økonomi er følgende:
Trafiksikkerhedsprojekter
Budget kr.
A
Forvarsling af kryds [adresse] Skolevangsvej (Preben Friis)
25.000
B
Passagelomme Frijsenborgvej / Pøt Møllevej (Skjød)
550.000
C
[adresse] med støttepunkt Haarvej / Nørregade 
(Hinnerup)
250.000
D
Fartdæmpning ved bygrænse Nedergårdsvej & Hovbro & 
[adresse] (Aidt)
200.000
E
Fartdæmpning Gl. [adresse] (Hammel)
600.000
F
Forvarsling af kryds [adresse] Grølstedvej (Thorsø)
25.000
G
Bump Vadstedvej (Hammel)
60.000
H
Fartdæmpning Elmevej (Hinnerup)
65.000
Trafiksikkerhedskampagner
150.000
Samlet udgift
1.925.000
Der afsættes 75.000 kr. til uforudsete udgifter på projekterne ([adresse]).
Såfremt projekterne realiseres, medfører det øgede driftsudgifter til vejvedligeholdelse på 35.000 kr. årligt.
Der er afsat 1,5 mio. kr. i Budget 2022-25 (A-232) til vejprojekter. Der forventes fremlagt særskilt sag om 
udmøntning af beløbet i efteråret 2022. 
INDSTILLING
Direktøren for Teknik og Miljø indstiller til Byrådet:
1.
At der gives en anlægsbevilling på 2,0 mio. kr. til igangsættelse af trafiksikkerhedsprojekter og 
trafiksikkerhedskampagner finansieret af det afsatte rådighedsbeløb i Budget 2022-25.
2.
At der i nødvendigt omfang kan igangsættes ekspropriationsprocedure med henblik på at erhverve 
rettigheder til arealer til udvalgte trafiksikkerhedsprojekter.
3.
At godkende en udvidelse af driftsbudgettet til vejvedligeholdelse på 35.000 kr. årligt fra 2023, der 
indarbejdes i den tekniske budgetlægning for 2023-26.
BESLUTNING
Teknik- og Miljøudvalget, 8. juni 2022 :
Fraværende: Ingen
Indstilles godkendt med den bemærkning, at projekt C udgår og i stedet udskydes til politisk prioritering 
til næste år.
Økonomiudvalget, 21. juni 2022:
Fraværende: Ingen
Indstillingen fra direktøren for Teknik og Miljø indstilles godkendt med følgende ændring:  
- At anlægsbevillingen reduceres til 1,75 mio. kr. i medfør af, at projekt C udsættes til senere prioritering. 
- At forvaltningen fremkommer med forslag til udmøntningen af det resterende beløb på 250.000 kr. i 2022. 
Heri kan indgå overvejelser og forslag om trafiksikkerhedsprojekter i landsbyerne.         
Byrådet, 28. juni 2022:
Fraværende: Britt Pedersen, Birger Jeppesen 
Godkendt.
Bilag
1.
Teknisk Prioriteringskatalog 2022 (2509483)
2.
Trafiksikkerhedsprojekter 2022 (2620480)
